NARIADENIE KOMISIE (ES) č. 1153/2009
z 24. novembra 2009,
ktorým sa mení a dopĺňa nariadenie (ES) č. 1384/2007, ktorým sa ustanovujú podrobné pravidlá uplatňovania nariadenia Rady (ES) č. 2398/96, pokiaľ ide o otvorenie a stanovenie správy určitých colných kvót na dovoz výrobkov z hydinového mäsa z Izraela do Spoločenstva, a ktorým sa ustanovuje odchýlka od uvedeného nariadenia
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 144 ods. 1 v spojení s jeho článkom 4,
so zreteľom na nariadenie Rady (ES) č. 2398/96 z 12. decembra 1996, ktoré otvára colnú kvótu pre morčacie mäso pochádzajúce a dovážané z Izraela, ako je ustanovené v Asociačnej dohode a Dočasnej dohode medzi Európskym spoločenstvom a štátom Izrael (2), a najmä na jeho článok 2,
so zreteľom na rozhodnutie Rady 2009/855/ES z 20. októbra 2009 o podpísaní a uzavretí Dohody vo forme výmeny listov medzi Európskym spoločenstvom a Izraelským štátom o recipročných liberalizačných opatreniach pre poľnohospodárske a spracované poľnohospodárske výrobky, ryby a výrobky rybolovu a o nahradení protokolov 1 a 2, prílohy k protokolu 1 a prílohy k protokolu 2 a o úpravách Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Izraelským štátom na strane druhej (3), a najmä na jeho článok 2 ods. 1,
keďže:
(1)
V rámci colnej kvóty IL 1 ustanovenej v prílohe I k nariadeniu Komisie (ES) č. 1384/2007 (4) s poradovým číslom 09.4092 a patriacej pod číselné znaky KN 0207 25, 0207 27 10, 0207 27 30, 0207 27 40, 0207 27 50, 0207 27 60 a 0207 27 70 (morčacie mäso) sa ustanovuje zníženie colného poplatku o 100 % pre ročné množstvo 1 568 ton.
(2)
V rámci colnej kvóty IL 2 ustanovenej v prílohe I k nariadeniu (ES) č. 1384/2007 s poradovým číslom 09.4091 a patriacej pod číselné znaky KN 0207 32, 0207 33, 0207 35 a 0207 36 (kačacie mäso) sa ustanovuje zníženie colného poplatku o 100 % pre ročné množstvo 560 ton.
(3)
Podľa dohody formou výmeny listov medzi Európskym spoločenstvom a Izraelským štátom schválenej rozhodnutím 2009/855/ES (ďalej len „dohoda“) sa množstvá a číselné znaky KN, ktoré sú v súčasnosti ustanovené v kvótach IL 1 a IL 2, musia zmeniť. Táto dohoda nadobudne platnosť 1. januára 2010.
(4)
Nariadenie (ES) č. 1384/2007 by sa preto malo zodpovedajúcim spôsobom zmeniť a doplniť.
(5)
Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
Príloha I k nariadeniu (ES) č. 1384/2007 sa nahrádza prílohou k tomuto nariadeniu.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Uplatňuje sa od kvótového roku 2010.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 24. novembra 2009